wickkiey/tamil-wikipedia-chunked huggingface dataset:
# மெர்சென் பகா எண்கள்-செவ்விய எண்கள் பட்டியல்

எண்கோட்பாட்டில், மெர்சென் பகாஎண்களும் செவ்விய எண்களும் ஒன்றுக்கொன்று ஆழமான தொடர்புடைய இருவிதமான இயல் எண்களாகும்.  
;மெர்சென் பகாத்தனிகள் (மெர்சென் பகாஎண்கள்)  
"மாரின் மெர்சென்" எனும் பிரெஞ்சு அறிவியலாளரின் பெயரால் அழைக்கப்படும் இவ்வெண்கள்,
: , (ஒரு நேர்ம முழுவெண்) என்ற வடிவில் எழுதக்கூடிய பகாஎண்களாகும்.  
எடுத்துக்காட்டாக,
: என்ற வடிவில் எழுதக்கூடியதாக பகா எண் '3' உள்ளதால், '3' ஒரு மெர்சென் பகாஎண்ணாகும்.  
இவ்வடிவிலமையும் எண்கள் மெர்சென் பகா எண்களாக இருப்பதற்கு உம் ஒரு பகா எண்ணாக இருக்க வேண்டும். ஆனால் இன் அனைத்து பகா எண் மதிப்புகளுக்கும், 2<sup>*p*</sup> − 1 வடிவிலமையும் அனைத்து எண்களும், பகா எண்களாக இருப்பதில்லை; எனவே அவை மெர்சென் பகாஎண்களுமல்ல. எடுத்துக்காட்டாக,
: . இது ஒரு பகா எண்; மேலும் மெர்சென் பகா எண்ணுங்கூட; ஆனால்,
: பகா எண் அல்ல.  
;"செவ்விய எண்கள்"  
தமது தகு வகுஎண்களின் கூட்டுத்தொகைக்குச் சமமாகவுள்ள இயல் எண்கள் செவ்விய எண்கள் அல்லது நிறைவெண்கள் எனப்படும்.  
எடுத்துக்காட்டாக:  
6 ஒரு செவ்விய எண்; அதன் தகு வகுஎண்கள் are , . இவற்றின் கூட்டுதொகை
.  
மெர்சென் பகாஎண்களுக்கும் இரட்டைச் செவ்விய எண்களுக்குமிடையே ஓர் ஒன்றுக்கு-ஒன்று தொடர்பு உள்ளது. இத்தொடர்பின் ஒரு பகுதி யூக்ளிடாலும், பின்னர் அவரைத் தொடர்ந்து அதன் அடுத்தபகுதி ஆய்லராலும் நிறுவப்பட்டன. இத்தொடர்பு, யூக்ளிடு-ஆய்லர் தேற்றம் என அழைக்கப்படுகிறது:  
;தொடர்பு  
:"ஓர் இரட்டையெண்ணானது (இதில், ஒரு மெர்சென் பகாஎண்) என்ற வடிவில் "இருந்தால், இருந்தால் மட்டுமே", அந்த இரட்டையெண் ஒரு செவ்விய எண்ணாக இருக்கமுடியும்."  
எடுத்துக்காட்டாக:
:, இரண்டும் பகாஎண்கள்;
:மேலும், என்ற செவ்விய எண்ணாக உள்ளதைக் காணலாம்.  
மெர்சென் பகாஎண்கள், இரட்டைச் செவ்விய எண்கள் ஆகிய இரண்டினது எண்ணிக்கைகளும் முடிவுற்றதா அல்லது முடிவற்றதா என்பது ஒரு விடையறிப்படாக் கேள்வியாகவே இதுவரை உள்ளது. மேலும் ஒற்றைச் செவ்விய எண்கள் உள்ளனவா என்பதும் விடை அறியப்படாதச் சிக்கலாகவே உள்ளது; ஒருவேளை ஏதாவது ஒற்றைச் செவ்விய எண் இருக்குமாயின் அவற்றுக்கான நிபந்தனைகள் பல கண்டறியப்பட்டுள்ளன. ஒற்றைச் செவ்விய எண் இருந்தால், அது குறைந்தபட்சம் ஆக இருக்கும் என்பதே அத்தகைய நிபந்தனைகளுள் ஒன்று.  
கீழுள்ள பட்டியல் தற்போதுவரை கண்டுபிடிக்கப்பட்ட மெர்சென் பகாஎண்கள், செவ்விய எண்கள் இரண்டையும் அவற்றுக்குரிய அடுக்கெண் உடன் தருகிறது. 2023 நிலவரப்படி, 51 மெர்சென் பகாஎண்கள் (எனவே 51 செவ்விய எண்கள்) கண்டுபிடிக்கப்பட்டுள்ளன. அவற்றுள் மிகப்பெரிய 17 மெர்சென் பாகாஎண்கள் "பகிர்வு கணித்தல் திட்டத்தின்" கீழமைந்த இணையவழி மெர்சென் பெருந்தேடல்-“கிம்ப்” (Great Internet Mersenne Prime Search-GIMPS) மூலம் கண்டறியப்பட்டன. யூக்ளிடு-ஆய்லர் தேற்றத்தின்படி, மெர்சென் பகாஎண்களுக்குரிய கண்டுபிடிக்கப்பட்ட ஆண்டும் கண்டுபிடித்தவர்களும், செவ்விய எண்களுக்கும் பொருந்தும். அட்டவணையின் இறுதியில் இடம்பெறும் எண்கள் மிகவும் அதிக நீளமானவை என்பதால், அவற்றின் முதல் ஆறு இலக்கங்களும் கடைசி ஆறு இலக்கங்களும் மட்டுமே காட்டப்பட்டுள்ளன.
# மெர்சென் பகா எண்கள்-செவ்விய எண்கள் பட்டியல்

## பட்டியல்

**அறியப்பட்ட 51 மெர்சென் பகாஎண்களும், அவற்றுக்குரிய செவ்விய எண்களும் அடங்கிய பட்டியல்**  
| தரம் | மெர்சென் பகாஎண் | மெர்சென் பகாஎண் இலக்கங்கள் | செவ்விய எண் | செவ்விய எண் இலக்கங்கள் | கண்டுபிடிக்கப்பட்ட காலம் | கண்டுபிடிப்பாளர் | முறை |
| --- | --- | --- | --- | --- | --- | --- | --- |
# அக்பருதீன் ஓவைசி

**அக்பருதின் ஓவைசி** (பிறப்பு 14 சூன் 1970) ஒரு இந்திய அரசியல்வாதி மற்றும் தெலுங்கானாவில் உள்ள அனைத்திந்திய மஜ்லிசே இத்திகாதுல் முசுலிமீன் (AIMIM) கட்சியின் தலைவர் ஆவார். 2014 முதல், தெலுங்கானா சட்டப் பேரவையில் சந்திரயாங்குட்டா தொகுதியின் சட்டமன்ற உறுப்பினராக இருந்து வருகிறார்.
# அக்பருதீன் ஓவைசி

## ஆரம்ப வாழ்க்கை மற்றும் பின்னணி

ஓவைசி 1970 ஜூன் 14 அன்று ஐதராபாத்தில் பிறந்தார். தந்தை சுல்தான் சலாவுதீன் ஒவைசி தாய் நசிமா பேகம் ஆவர்.
# கிளாந்தான் மந்திரி பெசார்

**கிளாந்தான் மந்திரி பெசார்** <small>அல்லது</small> **கிளாந்தான் முதல்வர்** (ஆங்கிலம்: *Menteri Besar of Kelantan* <small>அல்லது</small> *First Minister of Kelantan*; மலாய்: *Menteri Besar Kelantan*; சீனம்: 吉兰丹州务大臣) என்பவர் மலேசிய மாநிலமான கிளாந்தான் மாநிலத்தின் அரசுத் தலைவர் ஆவார். மலேசியாவில் ஒரு மாநிலத்தின் முதலமைச்சரை மந்திரி பெசார் என்று அழைப்பது வழக்கம். இவர் கிளாந்தான் மாநில சட்டமன்றத்தின் (*Kelantan State Legislative Assembly*) பெரும்பான்மைக் கட்சி அல்லது மிகப்பெரிய கூட்டணிக் கட்சியின் தலைவரும் ஆவார்.  
தற்போது கிளாந்தான் மந்திரி பெசார் பதவியில் உள்ளவர் முகமது நசுருதீன் தாவூத் (*Mohd Nassuruddin Daud*). இவர் 15 ஆகஸ்டு 2023 முதல் கிளாந்தான் மாநிலத்தின் முதல்வர் பதவியை வகித்து வருகிறார்.
# கிளாந்தான் மந்திரி பெசார்

## நியமனம்

கிளாந்தான் மாநில அரசமைப்புச் சட்டத்தின்படி, கிளாந்தான் சுல்தான் முதலில் மந்திரி பெசாரை மாநில நிர்வாகக் குழுவின் தலைவராக நியமிப்பார். அந்த வகையில் நியமிக்கப்படும் மந்திரி பெசார் மாநில சட்டமன்ற உறுப்பினராக இருக்க வேண்டும். அத்துடன் மாநில சட்டமன்றத்தின் பெரும்பான்மை உறுப்பினர்களின் நம்பிக்கையையும் மந்திரி பெசார் பெற்று இருக்க வேண்டும்.  
கிளாந்தான் மந்திரி பெசார் இசுலாம் மதத்தைச் சார்ந்தவராகவும்; மலாய் இனத்தைச் சார்ந்தவராகவும் இருக்க வேண்டும். அவரின் குடியுரிமை, பதிவு மூலம் பெற்ற ஒரு மலேசியக் குடிமகனாக இருக்கக்கூடாது. மந்திரி பெசாரின் ஆலோசனையின் பேரில், மாநிலச் சட்டமன்ற உறுப்பினர்களில் இருந்து 10 அல்லது நான்கிற்கும் குறையாத உறுப்பினர்களை மாநில செயற்குழுவில் கிளாந்தான் சுல்தான் நியமிப்பார்.  
மாநில ஆட்சிக்குழுவின் உறுப்பினர்கள் கிளாந்தான் சுல்தான் முன்னிலையில் பதவி உறுதிமொழி; பற்று உறுதிமொழி மற்றும் இரகசியக் காப்பு உறுதிமொழி எடுக்கவேண்டும். கிளாந்தான் மாநிலச் சட்டமன்ற நடவடிக்கைகளுக்கு ஆட்சிக்குழுவினர் கூட்டாகப் பொறுப்பு ஏற்க வேண்டும். அத்துடன் அவர்கள் வருமானம் தரும் எந்த ஒரு பதவியையும் வகிக்கக் கூடாது; அல்லது கருத்து வேற்றுமைகளை ஏற்படுத்தும் எந்த ஒரு வணிகம் அல்லது தொழிலிலும் ஈடுபடக்கூடாது.
# கிளாந்தான் மந்திரி பெசார்

## நியமனம்

### நம்பிக்கையில்லா வாக்கெடுப்பு

மாநில அரசாங்கம் தனது சட்டங்களைச் சட்டமன்றத்தில் நிறைவேற்ற முடியாவிட்டால்; அல்லது மாநிலச் சட்டமன்றம் அரசாங்கத்தின் மீது நம்பிக்கையில்லா வாக்கெடுப்பு நிறைவேற்றப் படுமானால்; மந்திரி பெசார் உடனடியாகப் பதவிதுறப்பு செய்ய வேண்டும். மாற்று மந்திரி பெசாரைத் தேர்ந்தெடுப்பது சுல்தானின் பொறுப்பு ஆகும். சுல்தான் அனுமதிக்கும் காலம் வரையில்; மந்திரி பெசார் பதவி வகிக்காத ஒரு மாநில ஆட்சிக்குழு உறுப்பினர் பதவியில் இருப்பார்.  
ஒரு தேர்தலில் தோல்வி அடைந்த மந்திரி பெசார் தன் பதவியைத் துறப்பு செய்ததைத் தொடர்ந்து; அல்லது ஒரு மந்திரி பெசாரின் மரணத்தைத் தொடர்ந்து; ஆளும் கட்சியால் தேர்வு செய்யப்பட்ட ஒரு நபரை புதிய மந்திரி பெசாராகச் சுல்தான் நியமிப்பார்.
# கிளாந்தான் மந்திரி பெசார்

## அதிகாரங்கள்

ஒரு மந்திரி பெசாரின் அதிகாரம் பல வரம்புகளுக்கு உட்பட்டது. ஒரு மந்திரி பெசார் அவரின் கட்சியின் தலைவர் பதவியில் இருந்து நீக்கப்பட்டால் அல்லது அவருடைய அரசாங்கம் சட்ட மன்றத்தில் நம்பிக்கையில்லா வாக்கெடுப்பில் தோல்வியுற்றால்; புதிய ஒரு மாநிலத் தேர்தலுக்கு மந்திரி பெசார் பரிந்துரை செய்ய வேண்டும்; அல்லது அந்த மந்திரி பெசார் பதவிதுறப்பு செய்ய வேண்டும்; அல்லது சுல்தானால் பதவி நீக்கம் செய்யப்பட வேண்டும்.  
வழங்கல் மசோதா (*Supply Bill*) அல்லது முக்கியமான கொள்கை தொடர்பான சட்டத்தை ஒரு மந்திரி பெசாரால் நிறைவேற்ற முடியாமல் போனால், அல்லது நம்பிக்கையில்லா வாக்கெடுப்பு எடுக்கப்படுமானால், அரசாங்கப் பதவிகளில் இருந்து அந்த மந்திரி பெசார் பதவிதுறப்பு செய்ய வேண்டும்; அல்லது அவர் மாநிலச் சட்டமன்றத்தைக் கலைக்க வேண்டும்.
# கிளாந்தான் மந்திரி பெசார்

## தற்காலிக மாநில அரசின் மந்திரி பெசார்

மந்திரி பெசாரின் ஆலோசனையின் பேரில் சுல்தானால் கலைக்கப்பட்ட மாநிலச் சட்டமன்றம் அதன் முதல் கூட்டத்தின் தேதியில் இருந்து ஐந்து ஆண்டுகள் வரை தொடர்ந்து செயல்படலாம். மாநிலச் சட்டமன்றம் கலைக்கப்பட்ட நாளிலிருந்து பொதுத் தேர்தலை 60 நாட்கள் வரை தாமதப்படுத்த மாநில அரசியலமைப்பு அனுமதி வழங்குகிறது.  
மாநிலச் சட்டமன்றம் கலைக்கப்பட்ட நாளிலிருந்து 120 நாட்களுக்குள் மாநிலச் சட்டமன்றம் மீண்டும் கூட்டப்பட வேண்டும். வழக்கமாக, ஒரு மாநிலச் சட்டமன்றம் கலைக்கப் படுவதற்கும் அடுத்த மாநிலச் சட்டமன்றம் கூட்டப் படுவதற்கும் இடைப்பட்ட காலத்தில், மந்திரி பெசார் மற்றும் அவரின் நிர்வாகக் குழுவினரும் தான் காபந்து அரசாங்க பதவியில் (*Caretaker Government*) இருப்பார்கள்.
# கிளாந்தான் மந்திரி பெசார்

## கிளாந்தான் மந்திரி பெசார் பட்டியல்

1775-ஆம் ஆண்டு தொடங்கி 2024-ஆம் ஆண்டு வரையிலான கிளாந்தான் மாநிலத்தின் மந்திரி பெசார்களின் பட்டியல் பின்வருமாறு:  
**அரசியல் கட்சிகள்**:  
**/**  
| # | தோற்றம் | பெயர் | பதவியில் | கட்சி | தேர்தல் | கூட்டத் தொடர் |  |
| --- | --- | --- | --- | --- | --- | --- | --- |
| 1 | **லோங் அப்துல் காபார்**
(Long Abdul Ghafar) | 1775 | 1794 | இல்லை | – | – |  |
| 2 | **வான் மகமூத் வான் இப்ராகிம்**
(Wan Mahmud Wan Ibrahim) | 1800 | 1835 | இல்லை | – | – |  |
| 3 | **துவான் பெசார் ராஜா மூடா இசுமாயில்**
(Tuan Besar Raja Muda Ismail) | 1835 | 1839 | இல்லை | – | – |  |
| 4 | **லோங் சைனல் அபிடின் லோங் அப்துல் காபார்**
(Long Zainal Abidin Long Abdul Ghafar) | 1839 | 1851 | இல்லை | – | – |  |
| 5 | **நிக் அப்துல் மஜீத் நிக் யூசோப்**
(Nik Abdul Majid Nik Yusoff) | 1851 | 1885 | இல்லை | – | – |  |
| 6 | **நிக் யூசோப் நிக் அப்துல் மஜீத்**
(Nik Yusof Nik Abdul Majid) | 1886 | 1890 | இல்லை | – | – |  |
| 7 | **சாட் நிகா**
(Saad Ngah) | 1890 | 1894 | இல்லை | – | – |  |
| 8 | **நிக் யூசோப் நிக் அப்துல் மஜீத்**
(Nik Yusof Nik Abdul Majid) | 1894 | 1900 | இல்லை | – | – |  |
| 9 | **அசான் முகமத் சாலே**
(Hassan Mohd Salleh) | 1900 | 1920 | இல்லை | – | – |  |
| 10 | **நிக் மகமூத் நிக் இசுமாயில்**
(Nik Mahmud Nik Ismail) | 1921 | 1944 | இல்லை | – | – |  |
| 11 | **நிக் அகமட் கமீல்**
(Nik Ahmad Kamil) | 1944 | 1953 | இல்லை | – | – |  |
| அம்னோ |  |  |  |  |  |  |  |
| மலாயா விடுதலைக் கட்சி |  |  |  |  |  |  |  |
| நெகாரா கட்சி |  |  |  |  |  |  |  |
| 12 | **தெங்கு முகம்மது அம்சா தெங்கு சைனல் ஆபிதீன்**
(Tengku Muhammad Hamzah Tengku Zainal Abidin)
<small>(1909–1962)</small> | 1953 | 1959 | கூட்டணி
(அம்னோ) | – | – |  |
| 13 | **இசாக் லோட்பி உமர்**
(Ishak Lotfi Omar) | 1959 | 1964 | இசுலாமிய கட்சி | 1959 | 1-ஆவது சட்டமன்றத் தொடர் |  |
| 14 | **அசுரி மூடா**
(Asri Muda) | 1964 | 1973 | இசுலாமிய கட்சி | 1964 | 2-ஆவது சட்டமன்றத் தொடர் |  |
| 1969 | 3-ஆவது சட்டமன்றத் தொடர் |  |  |  |  |  |  |
| 15 | **முகமத் நாசீர்**
(Mohamed Nasir) | 1974 | 1977 | பாரிசான் நேசனல் (பாஸ்) | 1974 | 4-ஆவது சட்டமன்றத் தொடர் |  |
| 16 | **முகமத் யாக்கூப்**
(Mohamed Yaacob) | 1978 | 1990 | பாரிசான் நேசனல் (அம்னோ) | 1978 | 5-ஆவது சட்டமன்றத் தொடர் |  |
| 1982 | 6-ஆவது சட்டமன்றத் தொடர் |  |  |  |  |  |  |
| 1986 | 7-ஆவது சட்டமன்றத் தொடர் |  |  |  |  |  |  |
| 17 | **நிக் அப்துல் அசிஸ் நிக் மாட்**
(**Nik Abdul Aziz Nik Mat**) | 1990 | 2013 | உம்மா ஒற்றுமைக் கட்சி (பாஸ்) | 1990 | 8-ஆவது சட்டமன்றத் தொடர் |  |
| 1995 | 9-ஆவது சட்டமன்றத் தொடர் |  |  |  |  |  |  |
| மாற்று பாரிசான் (பாஸ்) | 1999 | 10-ஆவது சட்டமன்றத் தொடர் |  |  |  |  |  |
| 2004 | 11-ஆவது சட்டமன்றத் தொடர் |  |  |  |  |  |  |
| பாக்காத்தான் ராக்யாட் (பாஸ்) | 2008 | 12-ஆவது சட்டமன்றத் தொடர் |  |  |  |  |  |
| 18 | **அகமட் யாக்கூப்**
(Ahmad Yakob) | 2013 | 2023 | பாக்காத்தான் ராக்யாட் (பாஸ்) | 2013 | 13-ஆவது சட்டமன்றத் தொடர் |  |
| காகாசான் (பாஸ்) | 2018 | 14-ஆவது சட்டமன்றத் தொடர் |  |  |  |  |  |
| பெரிக்காத்தான் நேசனல் (பாஸ்) |  |  |  |  |  |  |  |
| 19 | **முகமது நசுருதீன் தாவூத்**
(**Mohd Nassuruddin Daud**) | 2023 | பதவியில் உள்ளார் | பெரிக்காத்தான் நேசனல் (பாஸ்) | 2023 | 15-ஆவது சட்டமன்றத் தொடர் | } |
# கிளாந்தான் மந்திரி பெசார்

## வாழும் முன்னாள் மந்திரி பெசார்கள்

| அகமட் யாக்கூப் | 2013–2023 | 1 பிப்ரவரி 1950 (வயது ) | } |
| --- | --- | --- | --- |
# தாதா மிராசி

**தாதா மிராசி** (*Dada Mirasi*, இறப்பு:28 ஆகத்து 1999) ஒரு இந்தியத் திரைப்பட இயக்குநரும், திரைக்கதை ஆசிரியரும் ஆவார். மேற்கு வங்கத்தைச் சேர்ந்த தாதா மிராசி 1960களில் தமிழ், தெலுங்குத் திரையுலகில் ஒரு பிரபலமான இயக்குநராக இருந்தவர்.  
ஆகத்து 28, 1999இல் 81வது வயதில் சென்னையில் காலமானார்.
# தாதா மிராசி

## பணியாற்றிய தமிழ்த் திரைப்படங்கள்

### இயக்குநர்

- கடவுளின் குழந்தை (1960)
- இரத்தத் திலகம் (1963)
- புதிய பறவை (1964)
- அண்ணாவின் ஆசை (1966)
- ராஜா வீட்டுப் பிள்ளை (1967)
- பூவும் பொட்டும் (1968)
- சங்கமம் (1970)
- மூன்று தெய்வங்கள் (1971)
# தாதா மிராசி

## பணியாற்றிய தமிழ்த் திரைப்படங்கள்

### கதாசிரியர்

தாதா மிராசி பல தமிழ்த் திரைப்படங்களுக்குக் கதாசிரியராகப் பணியாற்றினார். அவற்றில் சில:
- முதல் தேதி (1955)
- சபாஷ் மீனா (1958)
- குழந்தைகள் கண்ட குடியரசு (1960)
- பலே பாண்டியா (1962)
- அன்னை இல்லம் (1963)
- கொடுத்து வைத்தவள் (1963, கதை, வசனம்)
- எங்க பாப்பா (1966)
# தாதா மிராசி

## பணியாற்றிய தமிழ்த் திரைப்படங்கள்

### நடிப்பு

- புதிய பறவை (சிவாஜி கணேசனின் கோடீசுவரத் தந்தை)
- சிவந்த மண் (சோமு)
# இந்திராஜா

**இந்திராஜா** (*Indiraja*) என்பது ஓர் இந்திய யானையாகும். இந்த யானை, இலங்கையின் கண்டியிலுள்ள தலதா மாளிகை என்ற புத்தரின் புனிதப் பல் வைக்கப்பட்டிருக்கும் பௌத்தக் கோவிலில் ஆண்டுதோறும் நடத்தப்படும் சமய ஊர்வலமான எசல பெரகராவில் முக்கிய பெட்டியை பலமுறை ஏந்தி வந்தது. அங்கிருந்த யானைகளில் இது முக்கிய யானையாகும்.
# இந்திராஜா

## வரலாறு

1980 ஆம் ஆண்டு இந்தியாவில் பிறந்த இந்த யானை 1987 ஆம் ஆண்டு சூலை மாதம் நடந்த ஒரு விழாவில் இந்தியாவின் முன்னாள் பிரதமர் இராஜீவ் காந்தியினால் அப்போதைய இலங்கை சனாதிபதி ஜே. ஆர். ஜெயவர்தனாவிடம் அன்பளிப்பாக வழங்கப்பட்டது. இந்திராஜா இலங்கைக்கு பரிசளிக்கப்பட்டபோது அதற்கு 6 வயது.
# இந்திராஜா

## பெரகரா ஊர்வலம்

2009 ஆம் ஆண்டு பெரகராவின் பிரதான கலசத்தை சுமந்து செல்வதற்கு யானைகள் இல்லாத சூழ்நிலை ஏற்பட்டபோது, 10 நாட்களுக்கு கலசத்தை சுமக்கும் வாய்ப்பு இதற்குக் கிடைத்தது. அன்றிலிருந்து இந்திராஜா 20 ஆண்டுகளுக்கும் மேலாக எசல பெரகராவில் புனிதப் பல்லக்குக் கலசத்தை சுமந்து வந்தது. 2014 ஆம் ஆண்டு, கொடுகொடெல்ல தெரு முனையில், இந்திராஜா மற்றொரு யானையால் தாக்கப்பட்டது. இருப்பினும் கோபம் காட்டாமல் கலசத்தை சுமந்து கொண்டு கோயிலுக்கு நடந்து சென்றது. 2019 ஆகத்து மாதத்தில், முதலாவது கும்பல் எசல பெரகராவின் போது யானை நோய்வாய்ப்பட்டது.
# இந்திராஜா

## ஆரவாரம்

2004 ஆம் ஆண்டு விஜயன் என்ற யானைப்பாகனை இந்திராஜா திடீரெனத் தாக்கியதில் அவர் இறந்து போனார். இச்சம்பவத்திற்குப் பிறகு, இந்திராஜா மற்றுமொரு தலதா மாளிகை யானையான சிங்கராஜாவுடன் சங்கிலியால் பிணைக்கப்பட்டது. ஆனாலும் சங்கிலியை உடைத்துக் கொண்டு சிங்கராஜாவை தாக்கியது. பின்னர் இந்திராஜாவிற்கு சில நாட்கள் மயக்கமருந்து அளிக்கப்பட்டது.
# காசி தமிழ் சங்கமம்

**காசி தமிழ் சங்கமம்** (*Kashi Tamil Sangamam*) என்பது 2022 ஆம் ஆண்டு முதல் நடைபெற்று வரும் ஒரு மாதகால நிகழ்வு ஆகும். தமிழகத்திற்கும் வாரணாசி இடையிலான பழமையான தொடர்புகளைக் கொண்டாடுவதற்கும், அதை மீண்டும் உறுதிப்படுத்துவதற்கும் இந்திய அரசின் கல்வி அமைச்சகத்தால் ஏற்பாடு செய்யப்பட்ட ஒரு வருடாந்திர மாத கால நிகழ்ச்சியாகும். இது 19, நவம்பர், 2022 அன்று பிரதமர் நரேந்திர மோதியால் தொடங்கி வைக்கப்பட்டது.
# காசி தமிழ் சங்கமம்

## பின்னணி

"ஏக பாரதம் ஸ்ரேஷ்ட பாரதம்" என்ற உணர்வை நிலைநிறுத்துவதற்கும், தேசிய கல்விக் கொள்கை 2020 இன் பொருத்தத்தை விரிவுபடுத்துவதற்கும் "விடுதலையின் அமிர்த மகோத்சவத்தின்" ஒரு பகுதியாக, தென்னிந்திய மாநிலமான தமிழ்நாட்டிற்கும் புனித நகரமான வாரணாசிக்கும் (காசி என்றும் அழைக்கப்படுகிறது) இடையிலான அறிவு மற்றும் நாகரிகத்தின் பழமையான தொடர்புகளை மீண்டும் கண்டெடுப்பதை நோக்கமாகக் கொண்டு இந்திய அரசின் கல்வி அமைச்சகத்தின் முன் ஒரு முன்மொழிவு பரிந்துரைக்கப்பட்டது. இந்தத் திட்டத்திற்கு பனாரஸ் இந்து பல்கலைக்கழகத்துடன் இணைந்து சென்னை ஐஐடி நிதியுதவி அளித்தது. சங்கமத்திற்கு சிறப்பு தொடருந்துகளை இந்திய இரயில்வே அமைச்சகம் அறிவித்தது.
# காசி தமிழ் சங்கமம்

## பிரதிநிதிகள் குழு

இந்த நிகழ்ச்சியில் உத்தரப்பிரதேச முதல்வர் யோகி ஆதித்தியநாத், உள்துறை அமைச்சர் அமித் சா, பாதுகாப்பு அமைச்சர் ராஜ்நாத் சிங், கல்வி அமைச்சர் தர்மேந்திர பிரதான், பியுஷ் கோயல், கிரண் ரிஜிஜூ, தகவல் ஒலிபரப்புத்துறை அமைச்சர் அனுராக் தாக்கூர் உள்ளிட்ட ஒன்றிய அரசின் பெரும்பாலான அமைச்சர்கள் கலந்து கொண்டனர். இதில் சத்குரு, சுவாமி ராம்தேவ், ஸ்ரீ ஸ்ரீ ரவிசங்கர் உள்ளிட்ட முக்கிய ஆன்மீகத் தலைவர்களும் கலந்து கொண்டனர்.
# காசி தமிழ் சங்கமம்

## சர்ச்சை

இந்த நிகழ்ச்சிக்கு ஆதரவு கோரி ஒரு மாதத்திற்கு முன்பு தமிழக முதல்வர் மு. க. ஸ்டாலினுக்கு ஒன்றிய அரசு கடிதம் எழுதியதாகவும், ஆனால் எந்த பதிலும் கிடைக்கவில்லை என்று கூறப்படுகிறது. இந்த நிகழ்ச்சிக்கு ஸ்டாலின் ஆதரவளிக்கவில்லை என்று ஒன்றிய அரசு குற்றம் சாட்டியது. அதே நேரத்தில் திராவிட முன்னேற்றக் கழகத் தலைவர்கள் அரசாங்கம் தங்களை அழைக்கவில்லை என்று குற்றம் சாட்டினர்.  
நிகழ்ச்சியின் முடிவில் இரயில்வே அமைச்சர் அஸ்வினி வைஷ்னவ் இந்த நிகழ்வை நினைவுகூரும் வகையில் காசி தமிழ் சங்கமம் எக்ஸ்பிரஸ் என்ற பெயரில் வாரணாசி மற்றும் கன்னியாகுமரி இடையே ஒரு புதிய தொடருந்து இயக்கப்படும் என்று உறுதியளித்தார். ஆனால், பின்னர் அவ்வாறான தொடருந்து ஏதும் இயக்கப்படவில்லை.
# காசி தமிழ் சங்கமம்

## வரவேற்பு

இந்த நிகழ்ச்சி சில தமிழ் அறிஞர்களிடமிருந்து பாராட்டுகளையும், சிலரிடமிருந்து ஏளனங்களையும் பெற்றது. ஆனால் அரசியல் வல்லுநர்கள் இது ஒரு வெற்றி என்று குறிப்பிட்டனர். அதேசமயம் அரசியல் நிபுணர்களால் இது நரேந்திர மோதி தமிழ் மக்களை ஈர்ப்பதற்காக செய்த பெரிய நடவடிக்கை என்று அழைத்தனர். சிலர் இது தமிழ் வாக்குகளுக்காக வெளிப்படையாக வெட்கமின்றி செய்த அரசியல் தந்திரம் என்று சுட்டிக்காட்டினர், இது பெரும்பாலான தமிழர்களுக்குத் தெரியாது என்றன்.
# காசி தமிழ் சங்கமம்

## 2023 காசி தமிழ் சங்கமம் 2.0

டிசம்பர் 17, 2023 அன்று வாரணாசியில் பிரதமர் நரேந்திர மோடியால் KTS 2.0 திறந்து வைக்கப்பட்டது. வருகை தரும் தமிழ் பிரதிநிதிகளின் நலனுக்காக, பிரதமரின் உரையின் ஒரு பகுதியின் முதல் நிகழ்நேர, செயலி அடிப்படையிலான மொழிபெயர்ப்புடன் இது வழங்கப்பட்டது.  
காசி தமிழ் சங்கம் நிகழ்வின் காரணமாக, 22 டிசம்பர் 2022 அன்று காசி தமிழ் சங்கம் விரைவு இரயில் சேவையை ரயில்வே அமைச்சர் அஸ்வினி வைஷ்னவ் அறிவித்தார், அதைத் தொடர்ந்து இந்த ரயிலை இந்திய பிரதமர் நரேந்திர மோடி 17 டிசம்பர் 2023 அன்று தொடங்கி வைத்தார்.
# காசி தமிழ் சங்கமம்

## 2025 காசி தமிழ் சங்கமம் KTS 3.0

2025ஆம் ஆண்டு, பிப்ரவரி 15 முதல் 26வரை ஆகிய தேதிகளில் நடைபெற்ற காசி தமிழ் சங்கத்திற்கு தமிழ்நாட்டிலிருந்து சுமார் 1000 பிரதிநிதிகளை ஐந்து பிரிவுகள்/குழுக்களின் கீழ் கொண்டுவர அரசாங்கம் முடிவு செய்துள்ளது:  
(i) மாணவர்கள், ஆசிரியர்கள் மற்றும் எழுத்தாளர்கள்;  
(ii) விவசாயிகள் மற்றும் கைவினைஞர்கள் (விஸ்வகர்மா பிரிவுகள்);  
(iii) தொழில் வல்லுநர்கள் மற்றும் சிறு தொழில்முனைவோர்;  
(iv) பெண்கள் (சுய உதவிக்குழுக்கள், முத்ரா கடன் பயனாளிகள், DBHPS பிரச்சாரகர்கள்); மற்றும்  
(v) புதிய தொழில்முனைவோர்( புதுமை, கல்வி தொழில்நுட்பம், ஆராய்ச்சி). இவர்களூடன் கூடுதலாக 200 மத்தியப் பல்கலை கழக மாணக்கார்கள் பங்கேற்க வைக்கப்பட்டனர்.
# கிளாந்தான் சுல்தான்

**கிளாந்தான் சுல்தான்** (ஆங்கிலம்: *Sultan of Kelantan*; மலாய்: *Sultan Kelantan Darul Naim*) என்பவர் கிளாந்தான் மாநிலத்தின் ஆளும் அரசராகவும், கிளாந்தான் மாநிலத்தின் தலைவராகவும், இசுலாமிய மதத்தின் தலைவராகவும் சேவை செய்யும் தலைமை அரச ஆளுநராகும். அந்த வகையில், கிளாந்தான் சுல்தான் என்பவர் கிளாந்தான் மாநிலத்தின் அரசியலமைப்புத் தலைவர் ஆவார்.  
தற்போதைய சுல்தான் ஐந்தாம் முகமது 2010-ஆம் ஆண்டு செப்டம்பர் 13-ஆம் தேதி தன் தந்தையின் மரணத்திற்குப் பிறகு அரியணை ஏறினார். இவர், கிளாந்தான் மாநிலத்தின் 29-ஆவது சுல்தான் ஆவார்.  
இவர் 243-ஆவது மலேசிய ஆட்சியாளர்களின் பேரவையில்; மலேசியாவின் 15-ஆவது பேரரசராக தேர்வு செய்யப்பட்டார். 13 டிசம்பர் 2016 தொடங்கி 6 சனவரி 2019 வரையில் மலேசிய அரசர் பதவியை வகித்தார். இருப்பினும் தனிப்பட்ட காரணங்களினால் அவர் 6 சனவரி 2019-இல் மலேசிய அரசர் பதவியை விட்டு விலகினார்.
# கிளாந்தான் சுல்தான்

## பொது

14 அக்டேபர் 2016-இல் நடைபெற்ற மலேசிய ஆட்சியாளர்களின் பேரவையில், அடுத்த யாங் டி பெர்துவான் அகோங்-ஆக சுல்தான் ஐந்தாம் முகமது அறிவிக்கப்படடர். இவரின் ஆட்சிக்காலம் 13 டிசம்பர் 2016-இல் தொடங்கியது.  
இருப்பினும், இவர் 6 சனவரி 2019-ஆம் தேதி பேரரசர் பதவியைத் துறந்தார். மலேசிய வரலாற்றில் பேரரரசர் ஒருவர் தம் பதவியைத் துறப்பது அதுவே முதல் முறையாகும்.
# கிளாந்தான் சுல்தான்

## வரலாறு

வரலாற்று ரீதியாக கிளாந்தான் மாநிலம், பண்டைய சீன, இந்திய மற்றும் சயாமிய நாகரிகங்களுடன் வர்த்தகத் தொடர்புகளைக் கொண்ட ஒரு சக்திவாய்ந்த மாநிலமாக இருந்தது. 13 மற்றும் 14-ஆம் நூற்றாண்டுகளில் மயாபாகித்து பேரரசு மற்றும் சிறீவிஜயம் பேரரசுகளின் துணை இராச்சியமாக இருந்த பின்னர், 15-ஆம் நூற்றாண்டில் சயாம் மற்றும் மலாக்கா அரசுகளின் அதிகாரத்தின் கீழ் வந்தது.  
1511-இல் போர்த்துகீசியர் மலாக்காவைக் கைப்பற்றியதைத் தொடர்ந்து, கிளாந்தான் பல சிறு பிரதேசங்களாகப் பிரிந்தது. பின்னர் மீண்டும் சயாமிர்களால் கைப்பற்றப்பட்டு தாய்லாந்து பட்டாணி இராச்சியத்துடன் இணைக்கப்பட்டது.
# கிளாந்தான் சுல்தான்

## வரலாறு

### பட்டாணி மாநிலம்

1760-ஆம் ஆண்டில், கிளாந்தான் குபாங் லாபு (*Kubang Labu*) எனும் இடத்தில் வாழ்ந்த ராஜா லோங் முகம்மது (*Long Muhammad*) என்பவரால், கிளாந்தான் மாநிலம் ஒரே ஆட்சியாளரின் கீழ் கொண்டு வரப்பட்டது. நான்கு ஆண்டுகளுக்குப் பிறகு, பட்டாணி வம்சாவளியைச் சேர்ந்த ஒரு பிரபுத்துவ போர்த் தலைவரான லோங் யூனுஸ் (*Long Yunus*) என்பவரால் ராஜா லோங் முகம்மது தோற்கடிக்கப்பட்டார். அரியணையை கைப்பற்றிய லோங் யூனுஸ் தன்னை கிளாந்தானின் அரசராக அறிவித்துக் கொண்டார்.  
1795-இல் ராஜா லோங் யூனுஸ் இறந்ததைத் தொடர்ந்து, கிளாந்தான் மாநிலத்தின் கட்டுப்பாடு திராங்கானு மாநிலத்திடம் வழங்கப்பட்டது. 1800-ஆம் ஆண்டில், ராஜா லோங் யூனுசின் மகன் லோ முகம்மது என்பவர் தன்னை சுல்தான் முகம்மது I என அறிவித்துக் கொண்டார். 1812-இல், சுல்தான் முகம்மது I (*Sultan Muhammad I*), ஒரு துணை ஆட்சியாளராக சயாமியர்களால் ஏற்றுக்கொள்ளப்பட்டார்.
# கிளாந்தான் சுல்தான்

## அரண்மனைகள்

- **இசுதானா நெகிரி** (*Istana Negeri - State Palace*), கோத்தா பாரு மாவட்டத்தின் குபாங் கிரியான் நகரில் அமைந்துள்ளது. இது தற்போதைய ஆட்சியாளரான சுல்தான் முகம்மது V அவர்களின் அதிகாரப்பூர்வ இல்லமாகும். மேலும், இந்த அரண்மனையில் பல அதிகாரப்பூர்வ விழாக்கள் நடத்தப்பட்டுள்ளன.
- **இசுதானா மகோத்தா** (*Istana Mahkota - Crown Palace*), குபாங் கிரியான் நகரில் அமைந்துள்ளது. சுல்தான் முகம்மது V அவர்களின் தாயார் ராஜா பெரம்புவான் தெங்கு அனிஸ் அவர்களின் அதிகாரப்பூர்வ இல்லமாகும்.
- **இசுதானா பாலாய் பெசார்** (*Istana Balai Besar - Grand Hall Palace*), கோத்தா பாரு நகர்ப் பகுதியில் அமைந்துள்ளது; கிளாந்தான் சுல்தான் முகம்மது II (1835-1886) என்பவரின் கட்டளையின் கீழ் 1840-ஆம் ஆண்டில் கட்டப்பட்டது. இந்த அரண்மனை கட்டி முடிக்கப்பட்டதும், அது அமைந்து இருந்த நகரத்திற்கு கோத்தா பாரு என்று பெயரிடப்பட்டது. பின்னர் அந்த நகரம் கிளாந்தான் மாநிலத்தின் தலைநகராக மாறியது. இந்த அரண்மனை இப்போது அரசு விழா நிகழ்ச்சிகளுக்கான முக்கிய அரண்மனையாகச் செயல்படுகிறது.
- **இசுதானா டெலிபாட்** (*Istana Telipot - Telipot Palace*), கோத்தா பாரு நகர்ப் பகுதியில் அமைந்துள்ளது; தற்போதைய சுல்தானின் அதிகாரப்பூர்வ இல்லமாக அண்மைய காலம் வரை செயல்பட்டு வந்தது.
- **இசுதானா புக்கிட் தானா** (*Istana Bukit Tanah - Bukit Tanah Palace*), தும்பாட் நகரில் அமைந்துள்ளது. இந்த அரண்மனை சப்பானியர் ஆட்சிக்கு முன், 1910-ஆம் ஆண்டு சுல்தான் இசுமாயில் இப்னி அல்மர்கும் சுல்தான் முகம்மது IV என்பவரின் ஆட்சியின் போது கட்டப்பட்டது.
- **இசுதானா கோத்தா லாமா** (*Istana Kota Lama - Old Fortress Palace*), கிளாந்தான் ஆற்றின் கரையில் அமைந்துள்ளது; நவீன கிளாந்தான் சுல்தானகத்தின் பழைய அரண்மனை; 19-ஆம் நூற்றாண்டின் முற்பகுதியில் கிளாந்தான் சுல்தான்களின் அதிகாரப்பூர்வ அரண்மனை.
- **சகார் அரண்மனை** (*Istana Jahar - Jahar Palace*), கோத்தா பாரு நகர்ப் பகுதியில் அமைந்துள்ளது; 1887-இல் சுல்தான் அகமதுவால் (1886-1890) கட்டப்பட்டது.
- **இசுதானா பத்து** (*Istana Batu - Batu Palace*), கோத்தா பாரு நகர்ப் பகுதியில் அமைந்துள்ளது; 1939-இல் சுல்தான் இசுமாயில் I (1920-1944) ஆட்சியின் கீழ் கட்டி முடிக்கப்பட்டது.
# கிளாந்தான் சுல்தான்

## வாரிசுகள்

கிளாந்தான் சுல்தானகத்தின் வாரிசு அமைப்பானது, ஆண்வழி தலைமகன் மரபு உரிமை (*Agnatic primogeniture*) மூலம் தீர்மானிக்கப்படுகிறது. எந்தப் பெண்ணும் ஆட்சியாளராக முடியாது; மேலும் பெண் வழித்தோன்றல்கள், பொதுவாக வாரிசுகளில் இருந்து விலக்கப்படுகின்றன.  
கிளாந்தான் சுல்தான் ஒரு மலாய்க்காரராகவும், இரத்த வழியில் ஓர் அரசராகவும், கிளாந்தான் சுல்தானகத்தின் வழித்தோன்றலாகவும், மற்றும் ஒரு முசுலிமாகவும் இருக்க வேண்டும்.
# Module:Adjacent stations/Namma Metro

local blr = "%1 மெட்ரோ நிலையம் (பெங்களூர்)"  
local p = {
["system title"] = "நம்ம மெட்ரோ",
["system icon"] = "",
["rail box format"] = "title",
["name format"] = "font-size: 150%; font-family:sans-serif; font-weight:bold; color: #FFFFFF; background-color: #5A5075; padding: 0.3em ; line-height: 110%",
["header background color"] = "5A5075",
["station format"] = {
"%1 மெட்ரோ நிலையம்",
["நகரத் தொடருந்து நிலைய"] = blr,
["மகாத்மா காந்தி சாலை"] = blr,
["சிவாஜி நகர்"] = blr
},
["lines"] = {
["_default"] = {
["title"] = "%1 வழித்தடம்",
["color"] = "666666",
["text color"] = "ffffff",
},
["ஊதா"] = {
["color"] = "8C2877",
[" terminus"] = "ஒயிட்பீல்ட் (காடுகோடி)",
[" terminus"] = "சல்லகட்டா",
},
["பச்சை"] = {
["color"] = "009933",
[" terminus"] = "நாகசந்திரம்",
[" terminus"] = "பட்டு நிறுவனம்",
},
["மஞ்சள்"] = {
["color"] = "FFDF00",
["text color"] = "000",
["note-mid"] = "*(கட்டுமானத்தில் உள்ளது)*",
[" terminus"] = "இராச்டிரிய வித்யாலயா சாலை",
[" terminus"] = "பொம்மசந்திரம்",
},
["இளஞ்சிவப்பு"] = {
["color"] = "E0218A",
["text color"] = "FFF",
["note-mid"] = "*(கட்டுமானத்தில் உள்ளது)*",
[" terminus"] = "நாகவரம்",
[" terminus"] = "காலேன அக்ரஹாரா",
},
["நீல"] = {
["color"] = "2B5D95",
["text color"] = "FFF",
["note-mid"] = "*(கட்டுமானத்தில் உள்ளது)*",
[" terminus"] = "மத்திய பட்டு வாரியம்",
[" terminus"] = "KIAL Terminals",
},
["செம்மஞ்சள்"] = {
["color"] = "FF4500",
["note-mid"] = "*(திட்டமிடப்பட்டுள்ளது)*",
[" terminus"] = {"JP Nagara Phase 4", "Hosahalli"},
[" terminus"] = {"Kempapura", "Kadabagere"},
},
["சிவப்பு"] = {
["color"] = "FF1000",
["note-mid"] = "*(திட்டமிடப்பட்டுள்ளது)*",
[" terminus"] = {"Hebbal"},
[" terminus"] = {"Sarjapura"},
}
},
["aliases"] = {
["Purple"] = "ஊதா",
["purple"] = "ஊதா",
["Green"] = "பச்சை",
["green"] = "பச்சை",
["Yellow"] = "மஞ்சள்",
["yellow"] = "மஞ்சள்",
["Pink"] = "இளஞ்சிவப்பு",
["pink"] = "இளஞ்சிவப்பு",
["Blue"] = "நீல",
["blue"] = "நீல",
["Orange"] = "செம்மஞ்சள்",
["orange"] = "செம்மஞ்சள்",
["Red"] = "சிவப்பு",
["red"] = "சிவப்பு",
}
}  
return p
# பரோன் பட்டாக்கத்தி பாம்பு

## சொற்பிறப்பியல்

இதன் சிற்றினப் பெயர், *பரோனி*, பி. ஏ. ஆர். பரோன் நினைவாக, பரோன் இச்சிற்றின நிறைவகை உட்பட முதல் மூன்று மாதிரிகளைச் சேகரித்ததற்காக இடப்பட்டது.
# பரோன் பட்டாக்கத்தி பாம்பு

## புவியியல் வரம்பு

*ஓ. பரோனி* கம்போடியா, லாவோஸ், தாய்லாந்து மற்றும் வியட்நாமில் காணப்படுகிறது.
# பரோன் பட்டாக்கத்தி பாம்பு

## வாழ்விடம்

*ஓ. பரோனி*யின் இயற்கையான வாழிடம் காடுகளாகும். இது 300 முதல் 1,000 மீ உயரப் பகுதிகளில் காணப்படுகிறது.
# பரோன் பட்டாக்கத்தி பாம்பு

## விளக்கம்

*ஓ. பரோனி* 40 செ. மீ. மொத்த நீளத்தை அடையலாம். முதுகெலும்பு செதில்கள் 17 வரிசைகளில் உடலின் மையப்பகுதிகளில் அமைந்துள்ளன.
# பரோன் பட்டாக்கத்தி பாம்பு

## உணவு

*ஓ. பரோனி* முக்கியமாகச் சிறிய அரணை மற்றும் பிற ஊர்வனவற்றின் முட்டைகளை உணவாகக் கொள்கிறது.
# பரோன் பட்டாக்கத்தி பாம்பு

## இனப்பெருக்கம்

*ஓ. பரோனி* முட்டையிட்டு இனப்பெருக்கம் செய்கின்றது.
# வார்ப்புரு:Station icon link/doc

**Template:Station icon link** returns a rail icon and a station link from a subpage of Module:Adjacent stations.
# வார்ப்புரு:Station icon link/doc

## Usage

-
-
-
-
-
# வார்ப்புரு:Station icon link/doc

## Usage

### Variables

- <var>system</var> is the name of the system or an abbreviation.
- <var>line</var>, <var>line2</var>, etc. are the line names. Up to 4 icons are supported.
- <var>links</var> can set to <var>no</var> to disable hyperlink.
# வார்ப்புரு:Station icon link/doc

## Examples

- Using Module:Adjacent stations/Amtrak:
- Using Module:Adjacent stations/MTR:
- Using Module:Adjacent stations/Montreal Metro:
- Using Module:Adjacent stations/Montreal Metro:
# 1998 உலகக்கோப்பை காற்பந்து

**1998 உலகக்கோப்பை காற்பந்து** அல்லது **1998 பிஃபா உலகக்கோப்பை** (*1998 FIFA World Cup*) என்பது பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்தும் ஆண்களுக்கான உலகக்கோப்பை காற்பந்து போட்டியின் 16-ஆவது பதிப்பாகும். இப்போட்டிகளின் இறுதிச் சுற்று பிரான்சில் 1998 சூன் 10 முதல் சூலை 12 வரை நடைபெற்றது. இப்போட்டிகளை நடத்தும் உரிமை பிரான்சுக்கு இரண்டாவது தடவையாக வழங்கப்பட்டது. முதல் தடவை 1938-இல் பிரான்சில் நடைபெற்றது. இது ஐரோப்பாவில் நடைபெற்ற ஒன்பதாவது உலகக்கிண்ணப் போட்டியாகும். 32 நாட்கள் நடைபெற்ற இப்போட்டிகள் உலகக்கோப்பை வரலாற்றில் மிக நீண்ட காலம் நடைபெற்ற போட்டி ஆகும்.  
உலககோப்பை வரலாற்றில் முதல் தடவையாக குழுநிலைப் போட்டிகளில் பங்கேற்ற அணிகளின் எண்ணிக்கை 24 இலிருந்து 32 இற்கு அதிகரிக்கப்பட்டது. நான்கு அணிகள் கொண்ட எட்டுக் குழுக்களாகப் அணிகள் பிரிக்கப்பட்டன. 64 ஆட்டங்கள் 10 நகரங்களின் 10 விளையாட்டரங்குகளில் நடைபெற்றன.  
இச்சுற்றுப் போட்டியில் பிரான்சு, நடப்பு வாகையாளரான பிரேசிலை 3–0 ஆக வென்று உலகக்கிண்ணத்தை முதல் தடவையாகப் பெற்றுக் கொண்டது. குரோவாசியா, யமைக்கா, சப்பான், தென்னாப்பிரிக்கா அணிகள் முதல் தடவையாக உலகப்போட்டிகளில் விளையாடின.
# 1998 உலகக்கோப்பை காற்பந்து

## தகுதி பெற்ற அணிகள்

பின்வரும் 32 அணிகள் இறுதிச் சுற்றில் விளையாடத் தகுதி பெற்றன. அடைப்புக்குறிக்குள் உள்ள எண்கள் போட்டிக்கு முன் பிஃபா ஆடவர் உலகத் தரவரிசையில் இறுதி நிலைகளைக் குறிப்பிடுகின்றன.  
;ஆசியா (4)
- &nbsp;(42)
- &nbsp;(12)
- &nbsp;(34)
- &nbsp;(20)
;ஆப்பிரிக்கா (5)
- &nbsp;(49)
- &nbsp;(13)
- &nbsp;(74)
- &nbsp;(24)&nbsp;
- &nbsp;(21)
;ஓசியானியா (0)
- *எந்த அணியும் தகுதி பெறவில்லை*  
;வட, மத்திய அமெரிக்கா (3)
- &nbsp;(30)
- &nbsp;(4)
- &nbsp;(11)
;தென்னமெரிக்கா (5)
- &nbsp;(6)
- &nbsp;(1)
- &nbsp;(9)
- &nbsp;(10)
- &nbsp;(29)  
;ஐரோப்பா (15)
- &nbsp;(31)
- &nbsp;(36)
- &nbsp;(35)
- &nbsp;(19)
- &nbsp;(27)
- &nbsp;(5)
- &nbsp;(18) (hosts)
- &nbsp;(2)
- &nbsp;(14)
- &nbsp;(25)
- &nbsp;(7)
- &nbsp;(22)
- &nbsp;(41)
- &nbsp;(15)
- &nbsp;(8)
# 1998 உலகக்கோப்பை காற்பந்து

## குழு நிலை

### குழு டி

நைஜீரியாவும் பராகுவேயும் 16-வது சுற்றுக்கு முன்னேறியது, முதல் தரவரிசையில் உள்ள எசுப்பானியாவை ஆச்சரியத்துடன் வெளியேற்றியது, அதே நேரத்தில் பல்கேரியா முந்தைய போட்டியிலிருந்து தங்கள் ஆச்சரியமான செயல்திறனை மீண்டும் செய்யத் தவறிவிட்டது.
# 1998 உலகக்கோப்பை காற்பந்து

## குழு நிலை

### குழு ஈ

நெதர்லாந்தும் மெக்சிக்கோவும் ஒரே புள்ளிகளுடன் முன்னேறின (நெதர்லாந்து கோல் வித்தியாசத்தில் முதலிடம் பெற்றது); பெல்ஜியமும் (2002 உலகக்கோப்பை காற்பந்து போட்டிகளை நடத்தவிருக்கும்) தென் கொரியாவும் முன்னேறத் தவறின.
# 1998 உலகக்கோப்பை காற்பந்து

## குழு நிலை

### குழு எஃப்

செருமனியும் யுகோசுலாவியாவும் ஒவ்வொன்றும் 7 புள்ளிகளுடன் முன்னேறின (செருமனி கோல் வித்தியாசமான சமப்படுத்தல் மூலம் 1வது இடத்தைப் பிடித்தது). ஈரானும், (1994 போட்டிகளை நடத்திய) அமெரிக்காவும் முன்னேறத் தவறின.
# 1998 உலகக்கோப்பை காற்பந்து

## குழு நிலை

### குழு ஜி

கொலம்பியாவும் துனிசியாவும் ஒரு வெற்றி பெற்ற போதிலும், இவற்றால் கடைசி 16 க்கு வர முடியாமல் போனதால், உருமேனியாவும் இங்கிலாந்தும் குழுவில் முதலிடம் பிடித்தன.
# 1998 உலகக்கோப்பை காற்பந்து

## குழு நிலை

### குழு எச்

அர்கெந்தீனா மூன்று அறிமுக நாடுகளுக்கு எதிராக முதலிடத்தைப் பிடித்தது. குரோவாசியா இரண்டாம் இடத்தைப் பிடித்தது, யமேக்காவும் யப்பானும் முன்னேறத் தவறின.
# 1998 உலகக்கோப்பை காற்பந்து

## வெளியேற்ற நிலை

### மூன்றாமிடம்

இப்போட்டியில் குரோவாசியா நெதர்லாந்தை வீழ்த்தி மூன்றாவது இடத்தைப் பிடித்தது.  
<section begin="Third"/><section end="Third"/>
# 1998 உலகக்கோப்பை காற்பந்து

## வெளியேற்ற நிலை

### இறுதி

<section begin=Final />  
<section end="Final" />
# கடற்காற்று நடவடிக்கை

**கடற்காற்று நடவடிக்கை** (*Operation Sea Breeze (Sri Lanka)*) என்பது இலங்கை முல்லைத்தீவில் இலங்கை ஆயுதப்படைகளால் முன்னெடுக்கபட்ட ஒரு ஒருங்கிணைந்த இராணுவ நடவடிக்கை ஆகும். இலங்கை இராணுவம் தனது வரலாற்றில் முன்னெடுத்த முதல் நீர்நில நடவடிக்கை இதுவாகும். முல்லைத்தீவில் உள்ள இலங்கை இராணுவ முகாமை பலப்படுத்தவும், தமிழீழ விடுதலைப் புலிகள்களின் சுற்றிவளைப்பை முறியடிக்கவும் இந்த நடவடிக்கை மேற்கொள்ளப்பட்டது. இது வெற்றிகரமாக மேற்கொள்ளப்பட்டு, முகாமின் கட்டுப்பாட்டில் உள்ள பகுதி விரிவாக்கபட்டது.  
1990 ஆம் ஆண்டு சூன் மாதம் தனிமைப்படுத்தப்பட்ட இராணுவ முகாமானது விடுதலைப் புலிகளால் பலமான தாக்குதலுக்கு உள்ளானது. முற்றுகையிடப்பட்ட முகாமை வலுப்படுத்தும் முயற்சியாக, கிழக்குப் பகுதியின் ஒட்டுமொத்த நடவடிக்கைத் தளபதியான மேஜர் ஜெனரல் டென்சில் கொப்பேகடுவ, கடற்காற்று நடவடிக்கையை மேற்கொண்டார். இலங்கைக் கடற்படையின் விரைவு துப்பாக்கி படகுகளான, எஸ். எல். என். எஸ். சூரயா, எஸ். எல். என். எஸ். வீரயா ஆகியவை கரையோரத்தில் புலிகளின் துப்பாக்கிச் சூட்டை அடக்குவதற்காக கடற்படை துப்பாக்கிச் சூடுகளை மேற்கொண்டன. முல்லைத்தீவுக்கு வடக்கே மூன்று கடல் மைல் தொலைவில் உள்ள கடற்கரைக்கு எஸ். எல். என். எஸ். கந்துலா, எஸ். எல். என். எஸ். பப்பாதா ஆகிய விரைவுத் துப்பாக்கிப் படகுகள் தரைப்படைகளை கொண்டுவந்து இறக்கின.
# கேம்ப்டோனி பட்டாக்கத்தி பாம்பு

***ஒலிகோடான் கேம்ப்டோனி***, என்பது பொதுவாக **கேம்ப்டோனி பட்டாக்கத்தி பாம்பு** என்று அழைக்கப்படுகிறது. இது கொலுப்ரிடே குடும்பத்தின் கொலுப்ரினே துணைக்குடும்பத்தில் ஒலிகோடான் பேரினத்தின் கீழ் உள்ள ஒரு பாம்பு சிற்றினமாகும். இந்த சிற்றினம் தெற்கு ஆசியாவினைத் தாயகமாகக் கொண்டது.
# கேம்ப்டோனி பட்டாக்கத்தி பாம்பு

## சொற்பிறப்பியல்

இதன் சிற்றினப் பெயர், *காம்ப்டோனி*, இதன் மாதிரியினைச் சேகரித்த கெர்பர்ட் கேம்ப்டோன் நினைவாக இடப்பட்டுள்ளது.
# கேம்ப்டோனி பட்டாக்கத்தி பாம்பு

## புவியியல் வரம்பு

*ஓ. கேம்ப்டோனி* சீனா (யுன்னான்),
# கேம்ப்டோனி பட்டாக்கத்தி பாம்பு

## வாழிடம்

*ஓ. கேம்ப்டோனியின்* விருப்பமான இயற்கை வாழிடம் 300 முதல் 1,925 மீட்டர் உயரத்தில் உள்ள காடு ஆகும்.
# கேம்ப்டோனி பட்டாக்கத்தி பாம்பு

## விளக்கம்

*ஓ. காம்ப்டோனி* வியக்கத்தக்க வண்ணத்தினைக் கொண்டுள்ளது. முதுகுபுறமாக, இது மஞ்சள், சிவப்பு கலந்த பழுப்பு, நீலம் கலந்த சாம்பல் மற்றும் கருப்பு நிறத்தில் கோடுகளுடையது. வயிற்றுப் புறத்தில் கருப்பு பட்டைகளுடன் சிவப்பு நிறமாகவும், வால் சிவப்பு நிறத்திலும் இருக்கும். விவரிக்கப்பட்ட ஒற்றை மாதிரியின் நீளம் 54 செ. மீ. ஆகும், இதில் வால் நீளம் 7 செ. மீ. அடங்கும்.
# கேம்ப்டோனி பட்டாக்கத்தி பாம்பு

## இனப்பெருக்கம்

*ஓ. காம்ப்டோனி* முட்டையிட்டு இனப்பெருக்கம் செய்யக்கூடியது.
# நையோபியம்(V) குளோரைடு

**நையோபியம்(V) குளோரைடு** (*Niobium(V) chloride*) என்பது NbCl<sub>5</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியம் பெண்டாகுளோரைடு என்ற பெயராலும் இச்சேர்மம் அழைக்கப்படுகிறது. திண்ம நிலையில் காணப்படும் இச்சேர்மம் மஞ்சள் நிறத்தில் படிகங்களாகக் காணப்படுகிறது. காற்றில் நீராற்பகுப்பிற்கு உட்படுகிறது. நையோபியம்(V) குளோரைடு மாதிரிகள் பெரும்பாலும் சிறிய அளவு NbOCl<sub>3</sub> கலந்து மாசுடனேயே இருக்கின்றன. பெரும்பாலும் நையோபியத்தின் மற்ற சேர்மங்கள் தயாரிப்பதற்கான முன்னோடியாக இச்சேர்மம் பயன்படுத்தப்படுகிறது. NbCl<sub>5</sub> பதங்கமாதல் மூலம் சுத்திகரிக்கப்படுகிறது.
# நையோபியம்(V) குளோரைடு

## தயாரிப்பு

தொழில்துறை ரீதியாக நையோபியம்(V) குளோரைடை 300 முதல் 350 பாகை செல்சியசு வெப்பநிலையில் நையோபியம் உலோகத்தை நேரடியாக குளோரினேற்றம் செய்து தயாரிக்கிறார்கள்:  
::2Nb + 5Cl<sub>2</sub> → 2NbCl<sub>5</sub>  
ஆய்வகத்தில் பெரும்பாலும் நையோபியம் பெண்டாக்சைடு சேர்மத்திலிந்து நையோபியம் பெண்டாகுளோரைடு தயாரிக்கப்படுகிறது. இத்தயாரிப்பு முறையிலுள்ள முக்கிய சவால் முற்றுப்பெறாத வினையினால் உடன் விளைபொருளாக நையோபியம் ஆக்சிகுளோரைடு உருவாவதாகும். இதை தயோனைல் குளோரைடைப் பயன்படுத்தி நையோபியம் பெண்டாகுளோரைடாக மாற்றிக்கொள்ளலாம்.: 300 பாகை செல்சியசு வெப்பநிலையில் கார்பன் முன்னிலையில் நையோபியம் பெண்டாக்சைடை குளோரினேற்றம் செய்தும் இதைத் தயாரிக்கலாம்.
# நையோபியம்(V) குளோரைடு

## கட்டமைப்பு

நையோபியம் பெண்டாகுளோரைடு திண்ம நிலையில் குளோரோ-பாலங்கள் கொண்ட இருபடிகளாக உருவாகிறது (படம்). ஒவ்வொரு நையோபியம் மையமும் ஆறு ஒருங்கிணைப்புகளை கொண்டுள்ளன. ஆனால் எண்முக ஒருங்கிணைப்பு கணிசமாக சிதைந்திருக்கும். நடுவரையில் நையோபியம்-குளோரின் பிணைப்பின், பிணைப்பு நீளம் 225 பைக்கோமீட்டர்களாகவும் (விளிம்பு) மற்றும் பாலத்தில் 256 பைக்கோமீட்டர்களாவும் அச்சில் உள்ள நையோபியம்-குளோரின் பிணைப்பு 229.2 பைக்கோமீட்டர்களாவும் காணப்படும். மூலக்கூறின் நடுவரை சமதளத்துடன் 83.7° கோணத்தை உருவாக்குவதற்காக உள்நோக்கி திசை திருப்பப்பட்டுள்ளது. பாலத்தில் உள்ள Nb–Cl–Nb பிணைப்பின் பிணைப்புக் கோணம் 101.3° ஆகவும், நையோபியம்-நையோபியம் பிணைப்பின் பிணைப்பு இடைவெளி 398.8 பைக்கோமீட்டர்களாகவும் உள்ளது. இந்த நீளம் எந்தவொரு உலோக-உலோக தொடர்பையும் விட மிக நீண்டதாகும். NbBr<sub>5</sub>, NbI<sub>5</sub>, TaCl<sub>5</sub> TaBr<sub>5</sub> மற்றும் TaI<sub>5</sub> ஆகியவை NbCl<sub>5</sub> உடன் சமகட்ட்மைப்பை கொண்டவையாக உள்ளன.
# நையோபியம்(V) குளோரைடு

## பயன்கள்

நையோபியம்(V) குளோரைடு நையோபியத்தின் ஆல்காக்சைடுகள் தயாரிப்பதற்கு உதவும் ஒரு முக்கிய முன்னோடியாகும். திண்ம-கூழ்ம செயலாக்கத்தில் இது பயன்படுத்தப்படுகிறது. பெரும்பாலான கரிமநையோபியம் சேர்மங்கள் உட்பட பல Nb-உலோகத்தை கொண்ட வினையாக்கிகளுக்கும் இது முன்னோடிச் சேர்மமாகும்.  
கரிமத் தொகுப்பு வினைகளில் கார்போனைல்-ஈன் வினை மற்றும் டையீல்சு-ஆல்டர் வினைக்கான ஆல்க்கீன்களை செயல்படுத்துவதில் NbCl<sub>5</sub> மிகவும் சிறப்பு வாய்ந்த ஒரு லூயிசு அமிலமாகச் செயல்படுகிறது. நையோபியம் குளோரைடும் சில பைரோலிடின்களில் இருந்து என்-அசிலிமினியம் சேர்மங்களை உருவாக்குகிறது. இவை அல்லைல்மெத்தில்சிலில், இண்டோல் அல்லது பென்சோபீனோனின் சிலில் ஈனால் ஈதர் போன்ற கருகவர் காரணிகளுக்கு அடிமூலக்கூறுகளாகும்.
# வாக்னர் பட்டாக்கத்தி பாம்பு

**வாக்னர் பட்டாக்கத்தி பாம்பு** எனப் பொதுவாக அழைக்கப்படும் ***ஒலிகோடன் வாக்னெரி*** (*Oligodon wagneri*) கொலுப்ரிடே குடும்பத்தினைச் சார்ந்த சிற்றினம் ஆகும். இந்த புதிய சிற்றினத்திற்கு பிரடெரிக் டபிள்யூ. வாக்னரின் நினைவாகப் பெயரிடப்பட்டது. இவர் இந்த புதிய சிற்றினத்தின் தனித்துவமான குறிப்பிட்ட நிலையில் செலுத்திய கவனத்திற்காகவும் *ஒலிகோடன்* பேரின அமைப்புமுறையில் பங்களிப்பிற்காகவும் கௌரவப்படுத்தப்பட்டார்.  
இந்தப் பாம்பு இந்தோனேசியாவில் காணப்படுகிறது.
# பிஜய் சிங்

**பிஜய் சிங்** (*Bijay Singh*) அல்லது **விஜய் சிங்** பீகாரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2020ஆம் ஆண்டு நடைபெற்ற பீகார் சட்டமன்றத் தேர்தலில் பராரி சட்டமன்றத் தொகுதியில் ஐக்கிய ஜனதா தளம் சார்பில் போட்டியிட்டு சட்டமன்ற உறுப்பினர் ஆனார்.  
2015ஆம் ஆண்டில், இவர் கட்திகார் சட்டமன்றத் தொகுதியில் போட்டியிட்டு பாரதிய ஜனதா கட்சி வேட்பாளரிடம் வெற்றி வாய்ப்பினை இழந்தார்.
# சாரணர் தலைவர்

ஒரு **சாரணர் தலைவர்** (Scout leader) அல்லது **சாரணர்** என்பது பொதுவாக ஒரு சாரணர் பிரிவின் பயிற்சி பெற்ற ஒருவரை தலைவராக நியமிப்பதனைக் குறிக்கிறது. பயன்படுத்தப்படும் சொற்கள் நாட்டிற்கு நாடு, காலப்போக்கில் , அலகு வகையைப் பொறுத்து மாறுபடும்.
# சாரணர் தலைவர்

## பங்கு

அலகு வகையைப் பொறுத்து ஒரு தலைவர் நிறைவேற்றக்கூடிய பல்வேறு பங்குகள் உள்ளன. பலருக்கு, இந்த தன்னார்வத் தொண்டானது ஆர்வமாக இருக்கிறது.
# சாரணர் தலைவர்

## பயிற்சி, திறத் தணிக்கைச் சோதனை மற்றும் தலைவர்களின் நியமனம்

சாரணர் தலைவர்கள் தொடர்ச்சியான பயிற்சி வகுப்புகளில் பங்கேற்கின்றனர், பொதுவாக சாரணர்களில் வயதுவந்த தலைவரின் முக்கிய தகுதியாக மரப் பட்டை (வுட் பேட்ஜ்) அணிவதனை நோக்கமாகக் கொண்டது. பெரும்பாலான நாடுகளில், வுட் பேட்ஜ் வைத்திருப்பவர்கள் *கில்வெல் ஸ்கார்ஃப், டர்க்ஸ் ஹெட் நாட்* கழுத்துப் பட்டி, மரப் பலகை, மணிகள் ஆகியவற்றை அணியலாம்.  
சாரணர் தலைவர்களுக்கு முறையான நியமனம் வழங்கப்படுகிறது (பல நாடுகளில் இது **வாரண்ட்** என்று அழைக்கப்படுகிறது). வயது வந்தோருக்கான தலைவரை நியமிப்பதற்கு முன், பெரும்பாலான சங்கங்கள், குழந்தைகளுடன் பணிபுரிவதற்கான தகுதியை உறுதிசெய்ய, அவர்களைப் பின்னணிச் சோதனைகளுக்கு உட்படுத்துகின்றன.
# சாரண மாவட்டம்

**சாரண மாவட்டம்** (Scout district) என்பது சில சாரணர், பெண் வழிகாட்டிகள் இயக்க நிறுவனங்களுக்குள் உள்ள நிர்வாகப் பிரிவாகும்.  
ஒரு மாவட்டத்தின் துல்லியமான உறவும் அமைப்பும் நாட்டிற்கு நாடு மாறுபடும் என்றாலும், உள்ளூர் சாரணர்களுக்கும் வழிகாட்டி குழுக்களுக்குத் திட்டங்களையும் ஆதரவையும் வழங்குவது சாரண மாவட்டங்களின் பொறுப்பாகும்.
# சாரண மாவட்டம்

## ஐக்கிய இராச்சியம்

### சாரணர் சங்கம்

சாரணர் சங்கம் தற்போது ஐக்கிய இராச்சியம் முழுவதும் 895 சாரண மாவட்டங்களைக் கொண்டுள்ளது. ஒவ்வொரு மாவட்டமும் அதன் உறுப்பினர் சாரணர் குழுக்களுக்கான திட்டத்தையும் ஆதரவையும் வழங்குவதற்குப் பொறுப்பாகும்.
# சாரண மாவட்டம்

## ஐக்கிய இராச்சியம்

### சாரணர் சங்கம்

#### அமைப்பு

ஒவ்வொரு சாரண மாவட்டங்களில் சராசரியாக 10 சாரணர் குழுக்கள் உள்ளன, அவை 6 முதல் 14 வயதுக்குட்பட்ட உறுப்பினர்களுக்கு சாரணியம் தொடர்பான பயிற்சிகளை வழங்குகின்றன.  
ஒவ்வொரு மாவட்டமும் ஒரு **மாவட்ட ஆணையரால்** (DC) வழிநடத்தப்படுகிறது, அவர் உதவி மாவட்ட ஆணையர்கள் (ADCs) குழுவை நியமிக்க முடியும். வெவ்வேறு சாரணர் குழுக்களில் உள்ள பிரிவுகளுக்கு இடையே ஆதரவு மற்றும் தொடர்பை வழங்குவதற்காக குருளையர், சாரணர் பிரிவுகள் ஒவ்வொன்றிற்கும் ஒரு ADC நியமிக்கப்படுகிறார். தேவை ஏற்படின் மாவட்ட ஆணையரால் மற்ற பதவிகளையும் உருவாக்க முடியும்.
# திராங்கானு மந்திரி பெசார்

**திராங்கானு மந்திரி பெசார்** <small>அல்லது</small> **திராங்கானு முதல்வர்** (ஆங்கிலம்: *Menteri Besar of Terengganu* <small>அல்லது</small> *First Minister of Terengganu*; மலாய்: *Menteri Besar Terengganu*; சீனம்: 登嘉楼州务大臣) என்பவர் மலேசிய மாநிலமான திராங்கானு மாநிலத்தின் அரசுத் தலைவர் ஆவார். மலேசியாவில் ஒரு மாநிலத்தின் முதலமைச்சரை மந்திரி பெசார் *(Menteri Besar)* என்று அழைப்பது வழக்கம்.  
திராங்கானு மந்திரி பெசார், திராங்கானு மாநில சட்டமன்றத்தின் (*Terengganu State Legislative Assembly*) பெரும்பான்மைக் கட்சி அல்லது மிகப்பெரிய கூட்டணிக் கட்சியின் தலைவரும் ஆவார்.  
தற்போது திராங்கானு மந்திரி பெசார் பதவியில் உள்ளவர் அகமத் சம்சூரி மொக்தார் (*Ahmad Samsuri Mokhtar*). இவர் 10 மே 2018 முதல் திராங்கானு மாநிலத்தின் மந்திரி பெசார் (முதல்வர்) பதவியை வகித்து வருகிறார்.
# திராங்கானு மந்திரி பெசார்

## நியமனம்

திராங்கானு மாநில அரசமைப்புச் சட்டத்தின்படி, திராங்கானு சுல்தான் முதலில் மந்திரி பெசாரை மாநில நிர்வாகக் குழுவின் தலைவராக நியமிப்பார். அந்த வகையில் நியமிக்கப்படும் மந்திரி பெசார் மாநில சட்டமன்ற உறுப்பினராக இருக்க வேண்டும். அத்துடன் மாநில சட்டமன்றத்தின் பெரும்பான்மை உறுப்பினர்களின் நம்பிக்கையையும் மந்திரி பெசார் பெற்று இருக்க வேண்டும்.  
திராங்கானு மந்திரி பெசார் இசுலாம் மதத்தைச் சார்ந்தவராகவும்; மலாய் இனத்தைச் சார்ந்தவராகவும் இருக்க வேண்டும். அவரின் குடியுரிமை, பதிவு மூலம் பெற்ற ஒரு மலேசியக் குடிமகனாக இருக்கக்கூடாது. மந்திரி பெசாரின் ஆலோசனையின் பேரில், மாநிலச் சட்டமன்ற உறுப்பினர்களில் இருந்து 10 அல்லது நான்கிற்கும் குறையாத உறுப்பினர்களை மாநில செயற்குழுவில் திராங்கானு சுல்தான் நியமிப்பார்.  
மாநில ஆட்சிக்குழுவின் உறுப்பினர்கள் திராங்கானு சுல்தான் முன்னிலையில் பதவி உறுதிமொழி; பற்று உறுதிமொழி மற்றும் இரகசியக் காப்பு உறுதிமொழி எடுக்கவேண்டும். கிளாந்தான் மாநிலச் சட்டமன்ற நடவடிக்கைகளுக்கு ஆட்சிக்குழுவினர் கூட்டாகப் பொறுப்பு ஏற்க வேண்டும். அத்துடன் அவர்கள் வருமானம் தரும் எந்த ஒரு பதவியையும் வகிக்கக் கூடாது; அல்லது கருத்து வேற்றுமைகளை ஏற்படுத்தும் எந்த ஒரு வணிகம் அல்லது தொழிலிலும் ஈடுபடக்கூடாது.
# திராங்கானு மந்திரி பெசார்

## நியமனம்

### நம்பிக்கையில்லா வாக்கெடுப்பு

மாநில அரசாங்கம் தனது சட்டங்களைச் சட்டமன்றத்தில் நிறைவேற்ற முடியாவிட்டால்; அல்லது மாநிலச் சட்டமன்றம் அரசாங்கத்தின் மீது நம்பிக்கையில்லா வாக்கெடுப்பு நிறைவேற்றப் படுமானால்; மந்திரி பெசார் உடனடியாகப் பதவிதுறப்பு செய்ய வேண்டும். மாற்று மந்திரி பெசாரைத் தேர்ந்தெடுப்பது சுல்தானின் பொறுப்பு ஆகும். சுல்தான் அனுமதிக்கும் காலம் வரையில்; மந்திரி பெசார் பதவி வகிக்காத ஒரு மாநில ஆட்சிக்குழு உறுப்பினர் பதவியில் இருப்பார்.  
ஒரு தேர்தலில் தோல்வி அடைந்த மந்திரி பெசார் தன் பதவியைத் துறப்பு செய்ததைத் தொடர்ந்து; அல்லது ஒரு மந்திரி பெசாரின் மரணத்தைத் தொடர்ந்து; ஆளும் கட்சியால் தேர்வு செய்யப்பட்ட ஒரு நபரை புதிய மந்திரி பெசாராகச் சுல்தான் நியமிப்பார்.
# திராங்கானு மந்திரி பெசார்

## அதிகாரங்கள்

ஒரு மந்திரி பெசாரின் அதிகாரம் பல வரம்புகளுக்கு உட்பட்டது. ஒரு மந்திரி பெசார் அவரின் கட்சியின் தலைவர் பதவியில் இருந்து நீக்கப்பட்டால் அல்லது அவருடைய அரசாங்கம் சட்ட மன்றத்தில் நம்பிக்கையில்லா வாக்கெடுப்பில் தோல்வியுற்றால்; புதிய ஒரு மாநிலத் தேர்தலுக்கு மந்திரி பெசார் பரிந்துரை செய்ய வேண்டும்; அல்லது அந்த மந்திரி பெசார் பதவிதுறப்பு செய்ய வேண்டும்; அல்லது சுல்தானால் பதவி நீக்கம் செய்யப்பட வேண்டும்.  
வழங்கல் மசோதா (*Supply Bill*) அல்லது முக்கியமான கொள்கை தொடர்பான சட்டத்தை ஒரு மந்திரி பெசாரால் நிறைவேற்ற முடியாமல் போனால், அல்லது நம்பிக்கையில்லா வாக்கெடுப்பு எடுக்கப்படுமானால், அரசாங்கப் பதவிகளில் இருந்து அந்த மந்திரி பெசார் பதவிதுறப்பு செய்ய வேண்டும்; அல்லது அவர் மாநிலச் சட்டமன்றத்தைக் கலைக்க வேண்டும்.
# திராங்கானு மந்திரி பெசார்

## தற்காலிக மாநில அரசின் மந்திரி பெசார்

மந்திரி பெசாரின் ஆலோசனையின் பேரில் சுல்தானால் கலைக்கப்பட்ட மாநிலச் சட்டமன்றம் அதன் முதல் கூட்டத்தின் தேதியில் இருந்து ஐந்து ஆண்டுகள் வரை தொடர்ந்து செயல்படலாம். மாநிலச் சட்டமன்றம் கலைக்கப்பட்ட நாளிலிருந்து பொதுத் தேர்தலை 60 நாட்கள் வரை தாமதப்படுத்த மாநில அரசியலமைப்பு அனுமதி வழங்குகிறது.  
மாநிலச் சட்டமன்றம் கலைக்கப்பட்ட நாளிலிருந்து 120 நாட்களுக்குள் மாநிலச் சட்டமன்றம் மீண்டும் கூட்டப்பட வேண்டும். வழக்கமாக, ஒரு மாநிலச் சட்டமன்றம் கலைக்கப் படுவதற்கும் அடுத்த மாநிலச் சட்டமன்றம் கூட்டப் படுவதற்கும் இடைப்பட்ட காலத்தில், மந்திரி பெசார் மற்றும் அவரின் நிர்வாகக் குழுவினரும் தான் காபந்து அரசாங்கப் பதவியில் (*Caretaker Government*) இருப்பார்கள்.
# திராங்கானு மந்திரி பெசார்

## 2008-ஆம் ஆண்டு மந்திரி பெசார் நியமன நெருக்கடி

2008-ஆம் ஆண்டு மலேசியப் பொதுத் தேர்தலில்; பாரிசான் நேசனல் (*Barisan Nasional*) கூட்டணி, திராங்கானு மாநில சட்டமன்றத் தொகுதிகளில் மூன்றில் இரண்டு பங்கு இடங்களை வென்றது. அடுத்தக் கட்டமாகத் திராங்கானு மாநிலத்தில், தன் பாரிசான் நேசனல் கூட்டணியின் சார்பில் மந்திரி பெசார் (முதல்வர்) (*Menteri Besar*) ஒருவரை நியமிக்க முனைப்பு காட்டியது.  
அதே வேளையில் மலேசியப் பிரதமர் அப்துல்லா அகமது படாவியின் கீழ் இருந்த நடுவண் அரசாங்கம், புதிய திராங்கானு மாநில அரசாங்கத்தை உருவாக்குவதிலும் தீவிரம் காட்டியது. 2008-ஆம் ஆண்டு மலேசியப் பொதுத் தேர்தலில், திராங்கானு மாநிலத்தில் தேர்ந்தெடுக்கப்பட்ட 24 பாரிசான் நேசனல் சட்டமன்ற உறுப்பினர்களில் 23 பேரின் முழு ஆதரவைப் பெற்ற இட்ரிசு ஜூசோ (*Idris Jusoh*) என்பவரை மந்திரி பெசார் பதவிக்குப் பரிந்துரைத்தது.
# திராங்கானு மந்திரி பெசார்

## 2008-ஆம் ஆண்டு மந்திரி பெசார் நியமன நெருக்கடி

### தீர்வு

இருப்பினும், மார்ச் 22 அன்று, திராங்கானு சுல்தானின் அரசியலமைப்பு உரிமையின் கீழ் (*Sultan's Constitutional Right*), திராங்கானு சுல்தானின் அலுவலகம், இட்ரிசு ஜூசோவுக்குப் பதிலாக, கிஜால் சட்டமன்ற உறுப்பினர் (*Kijal Assemblyman*) அகமத் சையிது (*Ahmad Said*) என்பவரை மந்திரி பெசார் பதவிக்கு நியமிப்பதாக அறிவித்தது.  
அதன் பின்னர், அகமத் சையிது, மந்திரி பெசார் பதவிக்கு நியமிக்கப்பட்டது மலேசிய அரசியலமைப்பிற்கு முரணானது என்று பிரதமர் அப்துல்லா அகமது படாவி அறிவித்தார். சட்டமன்ற உறுப்பினர்கள் மற்றும் மலேசியப் பிரதமர் அலுவலகத்தின் விருப்பத்திற்கு எதிரானது என்றும் பிரதமர் அப்துல்லா அகமது படாவி கூறினார்.  
மார்ச் 26 அன்று, பிரதமர் அப்துல்லா அகமது படாவியும் மற்றும் சுல்தான் மிசான் சைனல் ஆபிதீன் அவர்களும் இசுதானா நெகாராவில் சந்தித்தனர். திராங்கானுவின் மந்திரிபெசாராக சுல்தான் மிசான் சைனல் ஆபிதீன் நியமித்ததைப் பிரதமர் ஏற்றுக் கொண்டார். சுல்தானிடம் மன்னிப்பும் கேட்டார்.
# Module:Adjacent stations/Kochi Metro

local kochi = "%1 மெட்ரோ நிலையம் (கொச்சி)"  
local p = {
["system title"] = "கொச்சி மெட்ரோ",
["system icon"] = "",
["station format"] = {
"%1 மெட்ரோ நிலையம்",
["M. G. Road"] = kochi,
},
["name format"] = "font-size: 160%; font-family:Arial, sans; font-weight: bold; line-height: 100%; color: #02B0AF; background-color: transparent;",
["header background color"] = "02B0AF",
["lines"] = {
["_default"] = {
["title"] = "வழித்தடம் %1",
["color"] = "02B0AF",
},
["1"] = {
["color"] = "02B0AF",
[" terminus"] = "ஆலுவா",
[" terminus"] = "திருப்பூணித்துறை முனைய",
},
},
["aliases"] = {
["line 1"] = "1",
["வழித்தடம் 1"] = "1"
}
}  
return p
# மரியா ஆலம் கான்

**மரியா ஆலம் கான்** ஒரு இந்திய அரசியல்வாதி ஆவார். மறைந்த சட்டமன்ற உறுப்பினர் இசார் ஆலம் கானின் மகளான இவர், சமாஜ்வாதி கட்சியின் உத்தரப் பிரதேசம் ஃபரூக்காபாத் மாவட்ட துணைத் தலைவராக உள்ளார். இவர் மூத்த காங்கிரஸ் தலைவர் சல்மான் குர்சித்தின் மருமகள் ஆவார்.
# வார்ப்புரு:Chennai Metro Infobox station line/doc

## Usage

*Chennai Metro Infobox station line* is a template used in the article infoboxes of stations in the Chennai Metro network. Please refer to Module:Adjacent stations/Chennai Metro  
To use this template, insert it in the parameter of . In the infobox, please also use  
<syntaxhighlight lang="wikitext">  
</syntaxhighlight>
# வார்ப்புரு:Chennai Metro Infobox station line/doc

## Usage

### Parameters

| Parameter | Description |
| --- | --- |
| line*<sub>n</sub>* | The name of the line serving the station |
| system*<sub>n</sub>* | } |
# வார்ப்புரு:Chennai Metro Infobox station line/doc

## Examples

<syntaxhighlight lang="wikitext">  
</syntaxhighlight>  
<syntaxhighlight lang="wikitext">  
</syntaxhighlight>  
<syntaxhighlight lang="wikitext">  
</syntaxhighlight>  
<includeonly></includeonly>
# வைட்டிலா மெட்ரோ நிலையம்

**வைட்டிலா மெட்ரோ நிலையம்** கொச்சி மெட்ரோவின் ஒரு மெட்ரோ நிலையமாகும். மகாராஜாவின் கல்லூரியில் இருந்து தைக்கூடம் வரை மெட்ரோ அமைப்பை விரிவாக்கத்தின ஒரு பகுதியாக இது 4 செப்டம்பர் 2019 அன்று திறக்கப்பட்டது. வைட்டிலா நீர் மெட்ரோ நிலையம் மற்றும் வைட்டிலா இடம் பெயராற்றல் மையம் ஆகியவை வைட்டிலா மெட்ரோ நிலையத்திற்கு அருகில் அமைந்துள்ளன.
# வைட்டிலா மெட்ரோ நிலையம்

## நிலைய அமைப்பு

| **L1** | இடைமாடி | கட்டணக் கட்டுப்பாடு, நிலைய முகவர், மெட்ரோ அட்டை விற்பனை இயந்திரங்கள், குறுக்குவழி |
| --- | --- | --- |
| **L2** | இடதுபுறத்தில் கதவுகள் திறக்கும் </small> |  |
| <span style=color:#>**நடைமேடை 2**
**தெற்கு நோக்கி**</span> | திருப்பூணித்துறை முனையம்→நோக்கி <small>அடுத்த நிலையம் தைக்கூடம்</small> |  |
| <span style=color:#>**நடைமேடை 1**
**வடக்கு நோக்கி**</span> | ஆலுவா←நோக்கி <small>அடுத்த நிலையம் எளங்குளம்</small> |  |
| இடதுபுறத்தில் கதவுகள் திறக்கும் </small> |  |  |
| **L2** |  |  |
# பகாங் சுல்தான்

**பகாங் சுல்தான்** (ஆங்கிலம்: *Sultan of Pahang*; மலாய்: *Sultan Pahang Darul Makmur*) என்பவர் பகாங் மாநிலத்தின் ஆளும் அரசராகவும், பகாங் மாநிலத்தின் தலைவராகவும், இசுலாமிய மதத்தின் தலைவராகவும் சேவை செய்யும் தலைமை அரச ஆளுநராகும். அந்த வகையில், பகாங் சுல்தான் என்பவர் பகாங் மாநிலத்தின் அரசியலமைப்புத் தலைவரும் ஆவார்.  
தற்போதைய பகாங் சுல்தான் அப்துல்லா 2019 சனவரி 24-ஆம் தேதி, தன் தந்தைக்குப் பின்னர், பகாங் மாநிலத்தின் சுல்தான் பதவியை ஏற்றார். இவர், பகாங் மாநிலத்தின் 6-ஆவது சுல்தான் ஆவார்.
# பகாங் சுல்தான்

## பொது

பகாங் மாநிலத்தின் சுல்தான்கள், பொதுவாக மலாக்காவின் மன்னர்களின் வம்சாவளியையும்; மற்றும் ஸ்ரீ விஜயப் பேரரசின் இளவரசர் நீல உத்தமனின் வழித்தோன்றல்களையும் சேர்ந்தவர்கள் ஆவார்கள். நீல உத்தமன், 1299-இல் சிங்கப்பூர் அரசைத் தோற்றுவித்தவர் ஆகும்.  
மலாக்கா சுல்தானகத்தின் ஆறாவது அரசர் சுல்தான் மன்சூர் ஷா மற்றும் இளவரசி ஓனாங் சாரி ஆகியோரின் மகனான சுல்தான் மகமுட் ஷா, பகாங் மாநிலத்தின் முதல் சுல்தானாக நியமிக்கப்பட்ட காலத்தில் பகாங் சுல்தானகம் இருந்ததாக அறியப்படுகிறது. அதற்கு முன்னர், பகாங் இராச்சியம், சயாம் இராச்சியத்தின் ஆட்சியில் இருந்தது.
# பகாங் சுல்தான்

## வரலாறு

14-ஆம் நூற்றாண்டில், பகாங் இராச்சியம் மலாக்கா சுல்தானகத்தின் கட்டுப்பாட்டில் இருந்தது. ஒரு கட்டத்தில் மலாக்கா சுல்தானகத்தின் கட்டுப்பாட்டில் இருந்தே விடுபட்டு, மலாக்காவிற்கே ஒரு போட்டி மாநிலமாகத் தன்னை நிலைநிறுத்திக் கொண்டது. 1511-ஆம் ஆண்டில் போர்த்துகீசியர்கள் மலாக்காவைக் கைப்பற்றும் வரையில் மலாக்காவிற்குப் போட்டி அரசாகவும் விளங்கியது.  
பகாங் சுல்தானகம் அதன் செல்வாக்கின் உச்சத்தில் இருந்தபோது, தென்கிழக்கு ஆசிய வரலாற்றில் ஒரு முக்கிய சக்தியாக இருந்தது. பகாங் படுகை முழுமையையும் தன் முழுக் கட்டுப்பாட்டில் வைத்து இருந்தது. அத்துடன் வடக்கில் பட்டாணி இராச்சியம், தெற்கில் ஜொகூர் சுல்தானகம்; மேற்கில் சிலாங்கூர் மற்றும் நெகிரி செம்பிலான் பகுதிகளையும் கட்டுப்பாட்டில் வைத்து இருந்தது. இந்தக் காலகட்டத்தில், வெளிநாட்டு ஏகாதிபத்திய சக்திகளான போர்ச்சுகல், டச்சு கிழக்கிந்திய கம்பெனி மற்றும் அச்சே சுல்தானகம் ஆகியவற்றை அகற்றும் முயற்சிகளிலும் பெரிதும் ஈடுபட்டது.  
17-ஆம் நூற்றாண்டில் அச்சே சுல்தானகத்தின் தாக்குதல்களுக்குப் பிறகு, ஜொகூர் சுல்தானகத்துடன் பகாங் சுல்தானகம் ஒரு சமாதான உடன்படிக்கை செய்து கொண்டது. அந்த வகையில் பகாங்கின் 14-ஆவது சுல்தான், அப்துல் சலீல் சா III, 7-ஆவது ஜொகூர் சுல்தானாக முடிசூட்டப்பட்டார். ஜொகூருடன் சமரசம் செய்து கொண்ட பிறகு, 19-ஆம் நூற்றாண்டின் பிற்பகுதியில் பெண்டகாரா வம்சாவளியில் ஒரு நவீன இறையாண்மை கொண்ட சுல்தானமாகவும் பகாங் தன்னைப் புதுப்பித்துக் கொண்டது.
# வீரன் (மதுபானம்)

**வீரன்** என்பது தமிழ்நாடு மாநில வாணிபக் கழகத்தால் விற்கப்படும் ஒரு சாதாரண வகை மதுபானமாகும். 2024 இல் அறிமுகப்படுத்தப்பட்ட மலிவு விலை 12 மதுபானங்களில் ஒன்று. இது பூந்தமல்லியில் உள்ள என்ரிகா எண்டர்பிரைசசு நிறுவன மது ஆலையில் தயாரிக்கப்படுகிறது.